
1. [bookmark: _Toc238848042]Sumativno vrednovanje

1.1. [bookmark: _Toc238848043] Prvi i drugi razred 

Napomene
· U prvom polugodištu prvog razreda osnovne škole učitelj prati učenikova postignuća (opisno ocjenjivanje), ali ga ne ocjenjuje brojčano, nego ga odgojno-obrazovnim postupcima i mjerama potiče i priprema na vrednovanje i ocjenjivanje njegovih postignuća i ocjenjivanje njegova uspjeha u daljnjem školovanju. Tijekom cijelog prvog i drugog razreda ocjenjuju se samo djelatnost razumijevanja slušanjem i govorenja. Djelatnost pisanja i čitanja se ne ocjenjuje brojčano/sumativno.

· Iz domene Međukulturna komunikacijska kompetencija vrednuju se ishodi koje se odnose na znanja o vlastitoj i drugim kulturama te na vještine međukulturnog ophođenja i njihova se ostvarenost ocjenjuje posredno kroz vrednovanje ishoda iz domene Komunikacijska jezična kompetencija.

1.1.1. Element vrednovanja: Slušanje s razumijevanjem
Vrednovanjem slušanja s razumijevanjem provjerava se ostvarenost ishoda: 

EJ A.1.1./A.2.1.  Neverbalno i verbalno reagira na izgovorene riječi te vrlo kratke i jednostavne upute i pitanja.

Način provjere: 

· pokazivanje slikovne kartice ili predmeta na temelju zvučnog predloška 
· odgovor tijelom na temelju uputa (npr. sit down, stand up, turn around, itd.) 
· kratak usmeni odgovor na pitanje razumijevanja 
· zaokruživanje ili označavanje odgovora (sličice) na temelju zvučnog predloška 
· povezivanje; npr. Lucy likes pizza., pri čemu treba povezati lik s određenom hranom ili pićem 
· crtanje pojma na temelju zvučnog predloška 
· bojanje crteža na temelju uputa 



	ODLIČAN (5)
	
Učenik neverbalno ili verbalno pokazuje razumijevanje gotovo svih riječi, izraza i uputa. Samostalno odgovara na postavljena pitanja i uspješno povezuje slikovne i slušne sadržaje. 
Pravilno reagira na upute. 


	VRLO DOBAR (4)
	
Učenik neverbalno ili verbalno pokazuje razumijevanje većine riječi, izraza i naredbi. Odgovara uspješno na većinu pitanja i povezuje pojmove uz minimalnu pomoć učitelja. Uspješno povezuje slikovne i slušne sadržaje uz manje pogreške. Uglavnom pravilno reagira na upute. 


	DOBAR (3)
	
Učenik neverbalno ili verbalno pokazuje razumijevanje određenih riječi, izraza i naredbi. 
Potrebno ga je poticati na samostalnost u radu, a zbog otežanog povezivanja slikovnog i slušnog sadržaja potrebna mu je pomoć učitelja.
Djelomično i uz pomoć reagira na upute. 


	DOVOLJAN (2)
	
Učenik neverbalno ili verbalno pokazuje razumijevanje riječi, izraza i naredbi samo uz pomoć učitelja. Samo uz pomoć učitelja povezuje slikovni i slušni sadržaj. Potrebno je stalno poticanje učitelja na samostalan rad. Uz pomoć i poteškoće reagira na upute. 









1.1.2. Element vrednovanja: Govorenje
Vrednovanjem govorenja provjerava se ostvarenost ishoda: 

· EJ A.1.3. / A.2.3. Ponavlja riječi i vrlo kratke i jednostavne rečenice oponašajući engleski sustav glasova – vrednuje se formativno

Način provjere: 

· ponavljanje za zvučnim zapisima i učiteljicom

· pjevanje pjesmice 


· EJ A.1.4. / A.2.4. Upotrebljava učestale riječi oponašajući engleski sustav glasova

Način provjere: 

· imenovanje pojmova na slikama 

· odgovaranje na kratka pitanja zatvorenog tipa

· EJ A.1.5./ A.2.5.  Razgovara s drugom osobom te s njom razmjenjuje naučene vrlo kratke i jednostavne rečenice.

Način provjere:
· Razgovor u paru ili u skupini (npr. simulacija upoznavanja ili pozdravljanja)








	ODLIČAN
	
Učenik uspješno sudjeluje u komunikaciji s drugim učenicima i učiteljicom na temu, lako se i tečno samostalno izražava. Ima pravilan izgovor i razvijen smisao za intonaciju. Točno i samostalno imenuje pojmove na slikama. Točno reproducira pjesmice i brojalice. Lako verbalno uzvraća na verbalne i neverbalne poticaje. 


	VRLO DOBAR
	
Učenik uspješno sudjeluje u komunikaciji s drugim učenicima i učiteljicom na temu i većinom pravilno govori, uz manje pogreške. Većinom pravilno imenuje pojave na slikama. Uglavnom pravilno reproducira nove sadržaje. Na verbalne i neverbalne poticaje reagira primjerenom brzinom. 


	DOBAR
	
Učenik ima poteškoća u izgovoru. Djelomično točno reproducira jednostavne pjesmice i brojalice. Na verbalne i neverbalne poticaje odgovara uz pomoć učitelja. Izražava se uglavnom uz poticaj, uz dosta pogrešaka. 


	DOVOLJAN
	
Učenik nepravilno i teško izgovara riječi uz izraženu sporost. Rijetko točno reproducira jednostavne pjesmice i brojalice. Izražava se samo uz poticaj, potrebna je stalna pomoć učiteljice.












1.2. [bookmark: _Toc238848044] Peti i šesti razred

Napomene:
· U djelatnostima slušanja i čitanja kratak tekst ima 100 – 200 riječi (5.razred) ili 100-300 riječi (6. razred). Preporučene tekstne vrste za slušanje s razumijevanjem: mini dijalozi, kraći opisi, pjesmice te dokumentarni ili igrani video/audio isječci zbog što  boljeg usvajanja izgovora, intonacije i naglaska izvornih govornika.
· 
U djelatnostima govorenja i pisanja, kratak tekst u petom razredu ima 40 - 60 riječi, a u šestom 50 - 70 riječi.

· Brojčana skala koja vrijedi za pisane provjere: 

90-100 % odličan (5)
80-89% vrlo dobar (4)
62-79% dobar (3)
50-61% dovoljan (2)
0-49% nedovoljan (1)

·  Iz domene Međukulturna komunikacijska kompetencija vrednuju se ishodi koje se odnose na znanja o vlastitoj i drugim kulturama te na vještine međukulturnog ophođenja i njihova se ostvarenost ocjenjuje posredno kroz vrednovanje ishoda iz domene Komunikacijska jezična kompetencija.


1.2.1. Element vrednovanja: Slušanje s razumijevanjem 

Vrednovanjem slušanja s razumijevanjem provjerava se ostvarenost ishoda: 

EJ A.5.1./ A.6.1. - Učenik razumije kratak i jednostavan tekst poznate tematike pri slušanju i čitanju.


Način provjere: 
· učenik sluša tekst i označava točne odgovore ili točne i netočne rečenice 
· učenik sluša tekst i stavlja sličice/rečenice/odlomke u ispravan poredak 
·  učenik sluša tekst i odgovara na pitanja o razumijevanju 

	ODLIČAN
	
Uspješno izdvaja ključne pojmove i informacije iz slušanoga teksta. U gotovo svim aktivnostima pokazuje razumijevanje auditivnog sadržaja. Pravilno reagira na verbalne poticaje. Samostalno i točno ispravlja netočne tvrdnje te povezuje slikovne i tekstualne sadržaje s auditivnima. 


	VRLO DOBAR
	
Većinom uspješno izdvaja ključne pojmove i informacije iz slušanoga teksta. Većinom pokazuje razumijevanje auditivnog sadržaja, ali ne pokazuje razumijevanje njegovih pojedinosti. Uz manje poteškoće i povremenu pomoć učitelja točno odgovara na pitanja. Većinom točno ispravlja netočne tvrdnje te uz manje pogreške povezuje slikovne i tekstualne sadržaje s auditivnima. 


	DOBAR
	
Uz čestu pomoć pokazuje razumijevanje auditivnog sadržaja te navodi ključne informacije i generalne poruke. Uglavnom pokazuje razumijevanje prilikom postavljanja pitanja, ali ponekad je pitanje potrebno ponoviti ili pojednostaviti. Uz pomoć učiteljice točno ispravlja dio netočnih tvrdnji te djelomično povezuje slikovne i tekstualne sadržaje s auditivnima. 


	DOVOLJAN
	
Učenik uz čestu pomoć pokazuje razumijevanje auditivnog sadržaja. Uz stalnu pomoć odgovara djelomično točno na postavljena pitanja, kratkim odgovorima. Traži dodatna objašnjenja. Uz stalnu pomoć djelomično točno rješava jednostavne aktivnosti razumijevanja i navodi ključnu informaciju. 
Vizualne i auditivne sadržaje povezuje teško i uz stalnu pomoć. 






1.2.2. Element vrednovanja: Čitanje s razumijevanjem 

Vrednovanjem čitanja s razumijevanjem provjerava se ostvarenost ishoda: 

· A.5.1./A.6.1.  Učenik razumije kratak i jednostavan tekst poznate tematike pri slušanju i čitanju.
· EJ A.5.2./ A.6.2. Učenik izražajno naglas čita kratak i jednostavan tekst poznate tematike. 
· EJ A.5.3. Učenik primjenjuje intonacijska obilježja jednostavne rečenice.

Način provjere: 

· odgovaranje na pitanja o razumijevanju nakon pročitanog teksta 
· nadopunjavanje rečenica točnim podacima
· stavljanje odlomaka u pravilan poredak
· označavanje rečenica točnim i netočnim nakon pročitanog teksta 
· zadaci otvorenog tipa (npr. sumiranje ili kratak osobni osvrt na pročitano)
· čitanje naglas
· povezivanje slikovnog i tekstualnog sadržaja


	ODLIČAN
	
Učenik lako čita riječi, jednostavne rečenice i kraće tekstove te uočava pravila ortografije. Ima pravilan izgovor. 
Učenik ima razvijenu vještinu izražajnog čitanja i lako pamti pismovnu sliku riječi i rečenica. 
Poštuje intonacijska obilježja jednostavne rečenice. Razumije osnovnu poruku teksta i bez problema pronalazi sve tražene informacije u tekstu.

Nakon pročitanog teksta samostalno i točno rješava zadatke dopunjavanja, stavljanja u ispravan poredak i pridruživanja. 

S lakoćom pronalazi informacije u tekstu. Koristi se kontekstom kako bi razumio nepoznate riječi. 



	VRLO DOBAR
	
Učenik uz povremenu pomoć pokazuje razumijevanje kratkog i jednostavnog teksta poznate tematike. 
Razumije glavnu poruku teksta. 

 Učenik samostalno čita uz rijetke pogreške. Ima pravilan izgovor. Lako pamti pismovne slike riječi, rijetko griješi i lako usvaja riječ nakon ispravljanja. Nalazi većinu informacija. 
Nakon pročitanog teksta uglavnom točno rješava zadatke dopunjavanja, stavljanja u ispravan poredak i pridruživanja. 


	DOBAR
	
Učenik uz čestu pomoć pokazuje razumijevanje kratkog i jednostavnog teksta poznate tematike. Glavnu poruku teksta razumije samo djelomično. 
Greške sam teško ispravlja. 
Učenik čita riječi ili tekst uz česte pogreške i slabiju usvojenost određenih riječi. Potrebna je pomoć učitelja jer ne razlikuje pismovne slike riječi. Uz pomoć i navođenje učitelja pokazuje razumijevanje pročitanog teksta  i  nalazi neke informacije u tekstu.

Nakon pročitanog teksta djelomično točno rješava zadatke dopunjavanja, stavljanja u ispravan poredak i pridruživanja.


	DOVOLJAN
	

Učenik uz stalnu pomoć pokazuje razumijevanje kratkog i jednostavnog teksta poznate tematike. Greške ispravlja isključivo uz pomoć učitelja. Glavnu poruku 
teksta razumije isključivo uz objašnjenja.  

Učenik uz poteškoće i česte pogreške čita isključivo jednostavne riječi i kraće rečenice. Nije u stanju uočiti razliku između pisanja i izgovora riječi. Uz veliku pomoć učitelja pronalazi informacije u tekstu.

Nakon pročitanog teksta rješava zadatke dopunjavanja, stavljanja u ispravan poredak i pridruživanja samo uz pomoć učitelja.






1.2.3. Element vrednovanja: Govorenje

Vrednovanjem govorenja provjerava se ostvarenost ishoda: 

· EJ A.5.4. / A.6.4. Učenik govori kratak i jednostavan tekst poznate tematike koristeći se vrlo jednostavnim jezičnim strukturama.
· EJ A.5.5./ A.5.6.  Učenik sudjeluje u kratkome i jednostavnome razgovoru poznate tematike.

Način provjere: 

· učenik imenuje predmete i pojave na slikama 
· učenik i govori kratak tekst
· učenici razgovaraju u paru ili skupini prema uputama
· učenik usmeno odgovara na pitanja otvorenog i zatvorenog tipa
· učenik iznosi rezultate grupnoga rada
· učenik sudjeluje u skupnim dramatizacijama
· učenik govori kratku prezentaciju

	ODLIČAN
	Učenik samostalno govori jednostavan tekst poznate tematike na temelju predloška. Samostalno koristi obrađeni vokabular. 
Točno i potpunim 
odgovorima odgovara na postavljena pitanja. 
Ima pravilan izgovor, intonaciju i ritam.
Učenik sudjeluje u kratkome i jednostavnome razgovoru poznate tematike postavljajući vlastita pitanja i dajući vlastite odgovore.
Primjenjuje širok raspon prethodno usvojenih jezičnih sadržaja. Izražava se s lakoćom.

	VRLO DOBAR
	
Učenik uz povremenu pomoć govori kratak i jednostavan tekst poznate tematike na temelju predloška. 
Većinom točno koristi obrađeni vokabular. Većinom točno i potpunim odgovorima odgovara na postavljena pitanja. 
Pravilno izgovara riječi uz rijetke nesigurnosti.
Uz povremenu pomoć ispravlja svoj govor. Učenik sudjeluje u kratkome i jednostavnome razgovoru poznate tematike postavljajući većinom vlastita pitanja i dajući većinom vlastite odgovore.

	DOBAR
	
Učenik uz čestu pomoć govori kratak i jednostavan tekst poznate tematike na 
temelju predloška. Uz čestu pomoć ispravlja svoj govor. Vokabular je skroman. Izražava se uglavnom na poticaj uz dosta pogrešaka. 
Ima poteškoća u izgovoru specifičnih glasova engleskog jezika.


	DOVOLJAN
	
Učenik uz stalnu pomoć govori kratak i jednostavan tekst poznate tematike na temelju predloška. 
Prepoznaje i koristi jako malo obrađenog vokabulara. Ima poteškoće u razumijevanju pitanja. 
Teško izgovara riječi i učestalo griješi. U radu se oslanja na druge učenike i pomoć učitelja.
Nije u stanju samostalno sastavljati rečenice, može pravilno ponoviti po modelu.




1.2.4. Element vrednovanja: Pisanje

Vrednovanjem pisanja provjerava se ostvarenost ishoda: 

· EJ A.5.6/ A.6.6. Učenik zapisuje jednostavne učestale izgovorene riječi.
· EJ A.5.7./ A.6.7.  Učenik piše kratak i jednostavan tekst poznate tematike koristeći se vrlo jednostavnim jezičnim strukturama i razlikujući upotrebu osnovnih pravopisnih znakova.

Način provjere: 

· prepisivanje riječi i rečenica i njihovo umetanje u tekst 
· pismeno odgovaranje na pitanja 
· pisanje kratkog teksta prema predlošku 
· pisanje kratkog teksta vođenog pitanjima 


	ODLIČAN
	
Učenik samostalno oblikuje kratak i jednostavan tekst poznate tematike na temelju predloška. Kreativno se izražava. 
Točno i pravilno prepisuje poznate riječi i kraće rečenice. Nadopunjuje tekst ili pismeno odgovara na pitanja prema modelu. Može pisano izraziti svoje misli samostalno bez većih gramatičkih i ortografskih grešaka.


	VRLO DOBAR
	
Učenik uz povremenu pomoć zapisuje većinu učestalih riječi. Uz povremenu pomoć oblikuje pisani kratak i jednostavan tekst poznate tematike na 
temelju predloška. Primjenjuje osnovna pravopisna pravila.

Većinom uočava razliku između pisanja i čitanja riječi. Uz povremenu pomoć učitelja oblikuje kratak i jednostavan tekst poznate tematike primjenjujući osnovna pravopisna pravila.


	DOBAR
	
Učenik uz čestu pomoć zapisuje dio učestalih riječi. Uz čestu pomoć oblikuje pisani kratak i jednostavan tekst poznate tematike na 
temelju predloška. Primjenjuje samo osnovna pravopisna 
pravila. 
Ima poteškoće u uočavanju drukčijeg sustava pisanja i s pogreškama prepisuje riječi.


	DOVOLJAN
	
Učenik uz stalnu pomoć zapisuje jednostavne učestale riječi. Primjenjuje samo neka osnovna pravopisna pravila. 

Netočno i s mnogo pogrešaka prepisuje riječi i pri tom ne uočava različitost dvaju jezičnih sustava.






Upute za primjenu ljestvice za ocjenjivanje pisane produkcije učenika
	KRITERIJ
	Što nas zanima u vezi s danim kriterijima?
	Na što gledati pri procjeni znanja i sposobnosti (kompetencija) prema danom kriteriju?

	Relevantnost i prikladnost
	· Je li sadržaj teksta u skladu sa zahtjevima postavljenim u zadatku?
· Je li uporaba jezika u skladu sa zadanom komunikacijskom situacijom?
· Je li opseg teksta u skladu s količinom informacija traženom u zadatku?
	· Je li učenik dao odgovore na podpitanja ili je pisao o nečem drugom?
· Je li učenik na odgovarajući način odgovorio na traženu/e jezičnu/e funkcju/e: 
· – opisivanje/uspoređivanje,
· Je li na podpitanja odgovorio u potpunosti?
· U kojoj je mjeri učenik izvršio postavljeni zadatak, odnosno na koliko je pitanja odgvorio točno, prikladno i opširno?  

	Organizacija i kohezija
	· Kako je tekst oblikovan?
· Kakva je unutrašnja struktura teksta?
	· U kojoj mjeri vanjski oblik tekstaodgovara formi koja se zahtijeva u zadatku (uspoređivanje)'
· Jesu li rečenice logički i smisleno povezane (koherentnost i kohezivnost) ili se pak radi samo o nabrajanju prostih ili proširenih rečenica?
· Je li učenik prikladno upotrijebio više različitih kohezivnih sredstava (npr. zamjenice, više različitih jednostavnih veznika, priloge i sl.)?

	Vokabular
	· Kakav je raspon vokabulara (fond riječi i fraza)?
· Je li izbor i uporaba vokabulara prikladan?
	· U kojoj mjeri učenik varira uporabu riječi i fraza, odnosno rabi li stalno iste riječi (leksička varijacija)?
· Rabi li učenik i riječi koje se ne pojavljuju u uratcima drugih ispitanika, odnosno riječi koje su karakteristične za naprednije stupnjeve učenja jezika (leksička sofisticiranost)?
· Jesu li riječi i izrazi/fraze koje koristi učenik odgovarajući?

	Gramatika
	· Kakva je raznovrsnost morfosintaktičkih oblika i struktura?
· Kakva je razina kompleksnosti morfosintaktičkih oblika i struktura?
· U kojoj je mjeri ispitanik ovladao gramatičkim pravilima?
	· Rabi li učenik stalno iste morfosintaktičke oblike, npr. samo imenice, ne i zamjenice, iste tipove rečenica, na razini B1, uz to i ista glagolska vremena i sl.) ili ih varira?
· U kojoj mjeri učenik rabi i kompleksnije morfosintaktičke oblike i strukture, a ne samo jednostavne?
· Koliko ima gramatičkih pogrješaka i u kojoj mjeri one utječu na razumijevanje teksta?

	Pravopis
	· Poznaje li ispitanik pravopisne konvencije?
	· Koliko ima pogrješaka u pravopisu i interpunkciji i u kojoj mjeri one utječu na razumljivost teksta?










2. [bookmark: _Toc238848045]Formativno vrednovanje

Formativno vrednovanje jest vrednovanje učeničkih postignuća koje se odvija za vrijeme učenja i poučavanja radi davanja informacija o učenikovu napredovanju i unapređivanja budućeg učenja i poučavanja, poticanja učeničkih refleksija o učenju, utvrđivanja manjkavosti u učenju, prepoznavanja snaga te planiranja budućeg učenja i poučavanja. Iako ovo vrednovanje ne rezultira brojčanom ocjenom, utječe na sveukupnu ocjenu iz samog predmeta.

U toku godine učenike će se pratiti formativno putem raznovrsnih načina vrednovanja: rubrike, anegdotske zabilješke, učeničke mape, ciljanog propitivanja za provjeru razumijevanja, promatranja učitelja, kviza, igranja uloga, domaće zadaće, kraće pisane provjere znanja, pisanja diktata, opažanja učenika tijekom individualnog rada ili rada u skupinama, rasprave u skupinama, samovrednovanja i vršnjačkog vrednovanje i dr.


2.1. [bookmark: _Toc238848046]Prvi i drugi razred

Djelatnost čitanja - Čitanje se u prvom i drugom razredu ne ocjenjuje nego formativno prati, što podrazumijeva prepoznavanje grafijskog oblika riječi.

Aktivnosti: čitanje riječi s kartica ili iz udžbenika, čitanje riječi s ploče, čitanje slikopriče, čitanje stripa

Primjer opisnog vrednovanja čitanja u 1. i 2. razredu: „Učenik povezuje zapisane nazive igračaka sa slikama igračaka.“ 



Djelatnost pisanja - Djelatnost pisanja se u prvom i drugom razredu ne ocjenjuje nego formativno prati

Aktivnosti: preslikavanje riječi ili kratkih rečenica, izrada stripa ili slikovnice

Primjer opisnog vrednovanja pisanja u 1. i 2. razredu: „Učenik riječi preslikava većinom točno - ponekad izostavi slovo“ ili „Učenik umije napisati čestitku za rođendan i blagdan na temelju predloška.“

2.2. [bookmark: _Toc238848047]Peti i šesti razred

Slušanje s razumijevanjem
· anegdotalne bilješke
· promatranje
· domaća zadaća
· propitivanje za provjeru razumijevanja
· izlazne kartice
· kratka pisana provjera
· kviz 

Čitanje s razumijevanjem
· anegdotalne bilješke
· promatranje
· domaća zadaća
· propitivanje za provjeru razumijevanja
· izlazne kartice
· kratka pisana provjera
· kviz 
· portfolio 

Govorenje
· anegdotalne bilješke
· promatranje
· domaća zadaća
·  izlazne kartice
· ljestvice procjene 


Pisanje 
· anegdotalne bilješke
· promatranje
· domaća zadaća
·  izlazne kartice
· ljestvice procjene 
· diktat

3. [bookmark: _Toc238848048]Vrednovanje za i kao učenje te vrednovanje učenjem 

 U sklopu nastave engleskog jezika u svim razredima primjenjuju se tri vrste vrednovanja: 

Vrednovanje za učenje uključuje učiteljevo kontinuirano i sustavno prikupljanje i bilježenje informacija o ostvarenosti odgojno-obrazovnih ishoda tijekom odgojno-obrazovnoga procesa. Ono je sastavni dio procesa učenja i poučavanja koji ne dovodi do ocjena. Usmjereno je na poticanje refleksije o učenju, razumijevanje procesa i rezultata učenja te na povećanje učinkovitosti učenja i poučavanja. Vrednovanje za učenje uključuje različite formalne i neformalne metode poput postavljanja pitanja, provjere domaćih zadaća, kraćih pisanih provjera znanja, rubrika, lista provjere, opažanja itd.

Vrednovanje kao učenje podrazumijeva aktivno uključivanje učenika u proces vrednovanja uz stalnu podršku učitelja, a odvija se sustavnim samovrednovanjem i vršnjačkim vrednovanjem kako bi se učenika poticalo na samostalnost i na razvoj svijesti o vlastitome učenju. Kao ni vrednovanje za učenje, niti ovaj proces ne dovodi do ocjena, već kvalitativnih povratnih informacija u obliku bilježaka.

 Vrednovanje naučenog  prvenstveno je sumativno. Svrha mu je utvrđivanje razine usvojenosti odgojno- obrazovnih ishoda definiranih Kurikulumom engleskoga jezika, odnosno odrednica Nastavnog plana i programa tijekom školske godine. Ostvarenost odgojno-obrazovnih ishoda vrednuje se s obzirom na razine usvojenosti odgojno-obrazovnih ishoda i iskazuje brojčano.
4. [bookmark: _Toc238848049]Zaključna ocjena

Na kraju nastavne godine učitelj određuje zaključnu ocjenu, koja ne mora proizlaziti iz aritmetičke sredine, prilikom čega učitelj uzima u obzir ostvarenost ishoda provjerenu različitim metodama vrednovanja tijekom školske godine. 

Zaključne ocjene su: odličan (5), vrlo dobar (4), dobar (3), dovoljan (2), nedovoljan (1).

Zaključna ocjena proizlazi iz formativnog i sumativnog  praćenja, aktivnosti, redovitosti u svim oblicima nastave te samom  odnosu prema radu. U slučaju da je učenik između dva prosjeka, a da je bio redovit u svim gore navedenim segmentima, ima mogućnost odgovarati za veću ocjenu tj. za veći prosjek. Također, ako učenik nije bio redovit po gore navedenim segmentima, nema mogućnost odgovarati za veću ocjenu i ne zaključuje mu se veća ocjena. 

5. [bookmark: _Toc238848050]Učenici s teškoćama u razvoju 

Sukladno Pravilniku o osnovnoškolskom odgoju i obrazovanju učenika s teškoćama u razvoju, učenik s teškoćama svladava nastavni program prema utvrđenoj razini teškoće, odnosno prema redovitom nastavnom programu uz individualizirane postupke ili prema redovitom programu uz prilagodbu sadržaja i individualizirane postupke, prema prilagođenom programu. Redoviti program uz prilagodbu sadržaja i individualizirane postupke iz članka 4. odgovarajućeg Pravilnika je program primjeren osnovnim karakteristikama teškoće u djeteta, a u pravilu pretpostavlja smanjivanje intenziteta i ekstenziteta pri izboru nastavnih sadržaja obogaćenih specifičnim metodama, sredstvima i pomagalima. 

Ispitivanje, kao i ostali postupci, ovise o učenikovim sposobnostima i mogućnostima i mogućim načinima komuniciranja i izražavanja (usmeno, pismeno, izradom nekog rada i sl.). Načini i oblici provjeravanja bit će primjereni učeniku i njegovim specifičnostima, djelovat će afirmativno i poticajno na učenike, kako bi kvalitetno iskoristili stečene vještine i sposobnosti, i razvili nove.
6. [bookmark: _Toc238848051]Izvori

Odluka o donošenju kurikuluma za nastavni predmet Engleski jezik za osnovne škole i gimnazije u Republici Hrvatskoj (NN 7/2019)

Pravilnik o načinima, postupcima i elementima vrednovanja učenika u osnovnoj i srednjoj školi (NN 112/2010, NN 82/2019)

Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju (NN 24/2015)

